RESOLUCIÓN do 2 de maio de 2012, da Secretaría Xeral de Política Lingüística, pola que se anuncia a adxudicación de oito bolsas de formación en proxectos de investigación no Centro Ramón Piñeiro para a Investigación en Humanidades, convocadas pola Orde do 31 de decembro de 2011 (Diario Oficial de Galicia número 8, do 12 de xaneiro de 2012).
Consellería de Cultura, Educación e Ordenación Universitaria — III. Outras disposicións — 14/05/2012

Pola Orde do 31 de decembro de 2011, da Consellería de Educación e Ordenación Universitaria, apróbanse as bases reguladoras que rexerán o concurso público de oito bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades e procédese á súa convocatoria (Diario Oficial de Galicia número 8, do 12 de xaneiro de 2012).
Concluído o prazo de presentación de instancias e realizados os trámites previstos na referida orde, a comisión de avaliación, constituída ao abeiro da base sétima da convocatoria, avaliou os méritos dos solicitantes admitidos de acordo cos criterios fixados nas bases da convocatoria e realizou unha entrevista aos aspirantes que obtiveron a puntuación mínima exixida de 10 puntos. Á vista dos resultados acadados a Comisión, elaborou o 20.4.2012 a súa proposta de concesión para a designación dos titulares das bolsas entre os solicitantes que acadaron unha maior puntuación, así como unha listaxe de suplentes cos restantes candidatos admitidos valorados cun mínimo de 10 puntos na fase de valoración de méritos, de acordo co establecido nas bases oitava e novena.
O secretario xeral de Política Lingüística é competente para resolver o expediente, segundo o disposto na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (
Diario Oficial de Galicia
número 27, do 8 de febreiro), en relación co procedemento de concesión de bolsas establecido na base novena da convocatoria.
De acordo con todo o indicado, con base na proposta elevada polo presidente da Comisión de Avaliación,
– Aceptar a proposta presentada pola comisión en todo o seu contido e conceder as 8 bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades, aos candidatos que se relacionan no anexo A desta resolución.
De acordo coa base segunda da convocatoria, a contía das bolsas será de 990 euros brutos mensuais, nos cales van incluídos os custos da cota da Seguridade Social (cota patronal e cota obreira), durante o período comprendido entre o 1.6.2012 e o 31.3.2014.
Establecer a listaxe de suplentes, por orde decrecente de puntuación, que se indica no referido anexo desta resolución, que poderá ser operativa no caso de que o bolseiro/a seleccionado/a non se incorpore na data establecida, cando manifeste expresamente a súa non aceptación á bolsa ou renuncie a esta unha vez aceptada, así como cando se proceda á súa revogación.
– Denegar as demais solicitudes presentadas, polas causas que figuran no anexo B, así como declarar desistidos/as da petición de bolsa por non contestar o requirimento de documentación preceptiva no prazo establecido, en aplicación do disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
– Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Secretaría Xeral de Política Lingüística no prazo dun mes a partir do día seguinte ao da súa publicación no
Diario Oficial de Galicia
, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de maio de 2012.
– Anexo I: Bibliografía da literatura galega.
Titular:
Suplentes:
– Anexo II: Fraseoloxía galega.
Titular:
Suplentes:
– Anexo III: Corpus de referencia do galego actual (Corga).
Titulares:
Suplentes:
– Anexo IV: Literatura galega medieval.
Titular:
– Anexo V: Terminoloxía léxico-científica.
Titular:
Suplentes:
– Anexo VI: Síntese de voz en galego.
Titular:
Suplentes:
– Anexo VII: Bases de datos do ALIR.
Titular:
Suplentes:
– Anexo I: Bibliografía da literatura galega.
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
– Anexo II: Fraseoloxía galega
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
– Anexo III: Corpus de referencia do galego actual (Corga).
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
– Anexo IV: Literatura galega medieval.
Excluídos:
Desistencia da solicitude:
– Anexo V: Terminoloxía léxico-científica.
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
– Anexo VI: Síntese de voz en galego.
Denegados por non acadar a puntuación mínima exixida na fase de valoración de méritos:
Excluídos:
Desistencia da solicitude:
– Anexo VII: Base de datos do ALIR.
Denegados por non acadar a puntuación mínima exixida na fase de valoración de méritos:
Excluídos: